*****

ΚΑΝΟΝΙΣΜΟΣ (ΕΟΚ) αριθ. 1692/84 ΤΗΣ ΕΠΙΤΡΟΠΗΣ

της 15ης Ιουνίου 1984

περί τροποποιήσεως του κανονισμού (ΕΟΚ) αριθ. 1445/76 περί καθορισμού του πίνακα των διαφόρων ποικιλιών του Lolium perenne L.

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 2358/71 του Συμβουλίου της 26ης Οκτωβρίου 1971 περί κοινής οργανώσεως αγοράς στον τομέα των σπόρων προς σπορά (1), όπως τροποποιήθηκε τελευταία από τον κανονισμό (ΕΟΚ) αριθ. 1581/83 (2), και ιδίως το άρθρο 3 παράγραφος 5,

Εκτιμώντας:

ότι ο κανονισμός (ΕΟΚ) αριθ. 1445/76 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 1187/83 (4), καθόρισε τον πίνακα των ποικιλιών του Lolium perenne L. υψηλής αντοχής, όψιμου ή ημιόψιμου, και του Lolium perenne L. χαμηλής αντοχής, ημιόψιμου, ημιπρώιμου ή πρώιμου, κατά την έννοια των διατάξεων εφαρμογής του άρθρου 3 του κανονισμού (ΕΟΚ) αριθ. 2358/71·

ότι, μετά την τελευταία τροποποίηση του κανονισμού (ΕΟΚ) αριθ. 1445/76, αφενός, η παραγωγή σπόρων προς σπορά που ανήκουν σε ορισμένες ποικιλίες του Lolium perenne L. δεν διατίθεται στο εμπόριο, ενώ η παραγωγή άλλων ποικιλιών εμφανίσθηκε στην αγορά και θα διατεθεί στο εμπόριο για πρώτη φορά κατά τη διάρκεια της περιόδου εμπορίας 1984/85· ότι, αφετέρου, η εφαρμογή των κριτηρίων κατατάξεως σε ορισμένες ποικιλίες του Lolium perenne L. οδηγεί στο να περιληφθούν σε έναν από τους πίνακες που αναφέρονται ανωτέρω· ότι πρέπει, ως εκ τούτου, να τροποποιηθούν κατά την έννοια αυτή τα παραρτήματα του κανονισμού (ΕΟΚ) αριθ. 1445/76·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Σπόρων προς Σπορά,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Τα παραρτήματα Ι και ΙΙ του κανονισμού (ΕΟΚ) αριθ. 1445/76 αντικαθίστανται από τα παραρτήματα του παρόντος κανονισμού.

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιουλίου 1984.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 15 Ιουνίου 1984.

Για την Επιτροπή

Poul DALSAGER

Μέλος της Επιτροπής

(1) ΕΕ αριθ. L 246 της 5. 11. 1971, σ. 1.

(2) ΕΕ αριθ. L 163 της 22. 6. 1983, σ. 23.

(3) ΕΕ αριθ. L 161 της 23. 6. 1976, σ. 10.

(4) ΕΕ αριθ. L 129 της 19. 5. 1983, σ. 25.

ΠΑΡΑΡΤΗΜΑ Ι

Ποικιλίες υψηλής αντοχής, όψιμες ή ημιόψιμες

1.2 // 1. Aberystwyth S. 23 2. Aberystwyth 101 3. Albi 4. Angela 5. Animo 6. Arno 7. Barcelona 8. Barcentra (T) 9. Barclay 10. Bardetta 11. Barenza 12. Barlenna 13. Barry 14. Bartony 15. Belfort (T) 16. Bellatrix 17. Borvi 18. Butterfly 19. Capper 20. Caprice 21. Cirdan 22. Citadel (T) 23. Combi 24. Compas 25. Condesa (T) 26. Contender 27. Donata 28. Elka 29. Elrond 30. Endura 31. Ensporta 32. Fingal 33. Grandstand 34. Honneur 35. Hornet 36. Hunter 37. Idole 38. Karin 39. Kent Indigenous 40. Kerdion 41. Kosta 42. Lamora (Mommersteeg's Weidauer) 43. Lihersa 44. Lilope 45. Limage 46. Lirayco 47. Lisuna 48. Loretta // 49. Lorina 50. Lucretia 51. Magella 52. Magister 53. Majestic 54. Mandola 55. Manhattan 56. Maprima 57. Mascot 58. Meltra RvP (T) 59. Mirvan 60. Modus (T) 61. Mombassa 62. Moretti 63. Pablo 64. Parcour 65. Patora 66. Pelo 67. Perma 68. Perray 69. Pippin 70. Player 71. Pleno 72. Preference 73. Rathlin 74. Runner 75. Saione 76. Score/Fairway 77. Semperweide 78. Senator 79. Servo 80. Sisu 81. Sommora 82. Spirit 83. Splendor 84. Sportiva 85. Springfield 86. Sprinter 87. Sturdy 88. Talbot 89. Trani 90. Trepo 91. Tresor 92. Trimmer 93. Variant 94. Vigor (Melle) 95. Wendy

ΠΑΡΑΤΗΜΑ ΙΙ

Ποικιλίες χαμηλής αντοχής, ημιόψιμες, ημιπρώιμες ή πρώιμες

1.2 // 1. Atempo (T) 2. Gazon // 3. Printo 4. Verna Pajbjerg